ડિસેમ્બર ૭

૭ ડિસેમ્બર નો દિવસ ગ્રેગોરીયન પંચાંગ મુજબ વર્ષનો ૩૪૧મો (લિપ વર્ષ દરમ્યાન ૩૪૨મો) દિવસ છે. આ દિવસ પછી વર્ષ પુરું થવામાં ૨૪ દિવસ બાકી રહે છે. 

 મહત્વની ઘટનાઓ 
 ૧૭૮૭ – ડેલાવેર યુનાઇટેડ સ્ટેટ્સના બંધારણને બહાલી આપનાર પ્રથમ રાજ્ય બન્યું.
 ૧૯૨૨ – ઉત્તર આયર્લેન્ડની સંસદે યુનાઇટેડ કિંગડમનો હિસ્સો બની રહેવા તથા દક્ષિણ આયર્લેન્ડ સાથે એકીકૃત ન થવાની તરફેણમાં મત આપ્યો.
 ૧૯૩૬ – ઓસ્ટ્રેલિયન ક્રિકેટર જેક ફિંગલેટન સતત ચાર ટેસ્ટ ઈનિંગમાં સદી ફટકારનાર પ્રથમ ખેલાડી બન્યા.
 ૧૯૪૧ – દ્વિતીય વિશ્વયુદ્ધ : હવાઈ ટાપૂ સમુહના અમેરિકન થાણા પર્લહાર્બર પર જાપાનીઝ સૈન્યનો હુમલો.
 ૧૯૭૧ – બાંગ્લાદેશ મુક્તિ યુદ્ધ દરમિયાન પાકિસ્તાની સૈન્ય અને બાંગ્લાદેશની મુક્તિ વાહિની સેના વચ્ચે સિલહટનું યુદ્ધ લડાયું.
 ૧૯૭૧ – પાકિસ્તાનના રાષ્ટ્રપતિ યાહ્યા ખાને નુરુલ અમીન સાથે વડા પ્રધાન તરીકે અને ઝુલ્ફિકર અલી ભુટ્ટોને નાયબ વડા પ્રધાન તરીકે ગઠબંધન સરકાર બનાવવાની જાહેરાત કરી.
 ૧૯૭૨ – એપોલો ૧૭, છેલ્લા એપોલો ચંદ્ર અભિયાનનું પ્રક્ષેપણ થયું.
 ૧૯૮૨ – ટેક્સાસમાં ચાર્લ્સ બ્રુક્સ જુનિયર, યુનાઇટેડ સ્ટેટ્સમાં ઘાતક ઇન્જેક્શન દ્વારા મોતને ઘાટ ઉતારનાર પ્રથમ વ્યક્તિ બન્યા.
 ૧૯૯૫ – અવકાશયાન ગૅલિલિયો ગુરુ ગ્રહ પર પહોંચ્યું. પ્રક્ષેપણનાં લગભગ છ વર્ષ પછી આ યાન તેના પડાવ નજીક પહોંચ્યું. 

 જન્મ 
 ૧૯૨૧ – પ્રમુખ સ્વામી મહારાજ, બીએપીએસ સ્વામિનારાયણ સંસ્થાના ગુરુ (અ. ૨૦૧૬)
 ૧૯૨૩ – ઇન્તિઝાર હુસૈન, ભારતીય-પાકિસ્તાની લેખક અને વિદ્વાન (અ. ૨૦૧૬)
 ૧૯૩૩ – હસમુખ ચંદુભાઈ પટેલ, ગુજરાતના સ્થપતિ (અ. ૨૦૧૮)

 અવસાન 
 ૧૯૫૮ – વિદ્યાગૌરી નીલકંઠ, ગુજરાતી નિબંધકાર અને અનુવાદક. ગુજરાતમાં સૌપ્રથમ બી.એ.ની પદવી મેળવનાર મહિલાઓ પૈકીના એક (જ. ૧૮૭૬)

 તહેવારો અને ઉજવણીઓ 
 શસસ્ત્ર સૈન્ય ઝંડા દિવસ
 આંતરરાષ્ટ્રીય નાગરિક ઉડ્ડયન દિવસ
 વિદ્યાર્થી દિન (ઈરાન)

 બાહ્ય કડીઓ 
 બી.બી.સી.(BBC): આજનો દિવસ 

શ્રેણી:ડિસેમ્બર